钦定古今图书集成/历象汇编/乾象典/第015卷 > 《大戴礼》 > 说卦传
## 钦定古今图书集成/历象汇编/乾象典/第015卷 > 《大戴礼》 > 说卦传

《观》变于阴阳而立卦，发挥于刚柔而生爻。

〈大全〉朱子曰：“观变于阴阳”，且统说道有几画阴，几画阳，成个甚卦？“发挥刚柔”，却是就七八九六上说。初间做这卦时，未晓得是变与不变，及至发挥出刚柔了，方知这是老阴少阴，那是老阳少阳。杨氏曰：“数既形矣，卦斯立焉。圣人因其变之或九或七而为阳，因其变之或六或八而为阴，变至十有八而卦成焉。圣人无与”也，特观其变而立之尔，故曰：“观变于阴阳而立卦。”卦既立矣，爻斯生焉。圣人因其数之阳而发明其为爻之刚；因其数之阴而发明其为爻之柔。圣人无与也，特发挥之尔，故曰：“发挥于刚柔而生爻。”

又

昔者圣人之作《易》也，将以顺性命之理。是以立天之
道，曰“阴与阳”，立地之道，曰“柔与刚”，立人之道，曰“仁与
义。”兼三才而两之，故《易》六画而成卦。分阴分阳，迭用
柔刚，故《易》六位而成章。

〈大全〉朱子曰：“阴阳是阳中之阴阳，刚柔是阴中之阴阳。刚柔以质言，是有个物了，见得是刚底柔底。阴阳以气言。仁义看来当作义与仁，当以仁对阳。仁若不是阳刚，如何做得许多造化？义虽刚，却主于收敛，仁却主发舒，这也是阳中之阴，阴中之阳，互藏其根之意。且如今人用赏罚，到得与人，自是无疑，便做将去。若是”刑杀时，便迟疑不肯果决做，这见得阳舒阴敛，仁属阳，义属阴处。勉斋黄氏曰：“天之道不外乎阴阳，寒暑往来之类是也。地之道不外乎刚柔，山川流峙之类是也。人之道不外乎仁义，事亲从兄之类是也。阴阳以气言，刚柔以质言，仁义以理言。虽若有所不同，然仁者阳刚之理也，义者阴柔之理也”，其实则一而已。

又

“战乎干。”干，西北之卦也。言阴阳相薄也。

〈大全〉杨氏曰：他卦不言战，而《干》言战，则乾西北之卦，九十月之交，阴盛阳微之时，故不能无战。何则？阴疑于阳必战，不然，则《坤》之上六十月之卦也，何以言“龙战于野？”由此而观，则言阴阳相薄之语，不为虚设矣。